Fjellskrinneblom

Fjellskrinneblom  (vitenskapelig navn: Arabis alpina) er en plante som tilhører korsblomstfamilien. Planten kan bli 15 cm høy. Stengel og nedre blad er stjernehåret. Den har grovtaggede stengelblad. Begerblad er 4 mm og kronblad 8 mm. Fjellskrinneblom blomstrer omkring juli ved bekker og på fuktig grusjord i fjellet.

Utbredelse 
Arten har en amfi-atlantisk utbredelse. Den finnes i fjellområder i Europa, Nord- og Øst-Afrika, Sentral- og Øst-Asia og deler av Nord-Amerika. 

Fjellskrinneblom vokser i alle fjelltrakter i Norge. Planten er funnet opp til 1980 meters høyde i Jotunheimen.

Referanser

Eksterne lenker 

 
 

Korsblomstfamilien